stanford-oval/wikipedia huggingface dataset:
Salamaua

| Salamaua |
| --- | --- |
 Salamauan kannas
 Salamaua
 Koordinaatit: 7°3′30″S, 147°2′50″E 
Valtio:   Papua-Uusi-Guinea
Provinssi:  Morobe
Aikavyöhyke:  UTC+10
Infobox OKVirheellinen NIMI-arvo: 
Salamaua (saks. Samoahafen) oli pieni kaupunki Papua-Uudessa-Guineassa Moroben provinssissa. Kaupungin asutus sijaitsi pienellä kannaksella rannikon ja vuorten välissä. Lähin kaupunki on Lae, jonne pääsee vain veneellä lahden yli.
Historiaa

Vuonna 1920 kullankaivajat käyttivät kaupunkia välietappina etsiessään kultaa sisämaan alueilta. Kultaa löydettiin Wausta, ja saapuneet kullankaivajat kulkivat kultakentille niin sanottua Mustan kissan polkua..
Japanilaiset valtasivat kaupungin toisessa maailmansodassa 8. maaliskuuta 1942. Liittoutuneet valtasivat kaupungin takaisin 11. syyskuuta 1943. Kaupunki tuhoutui liittoutuneiden valtauksen aikana täysin.
Nykyään Kelan ja Laguin kylät pitävät aluetta hallussaan, ja sinne ovat rakentaneet loma-asuntoja lähinnä Laesta muuttaneet.
Vuonna 2007 kalifornialainen tutkimusryhmä tutki kaupungin ympäristön sademetsiä yrittäen löytää ropen-kryptidejä, joita kerrotaan lentävän Papua-Uuden-Guinean ympäristössä. Kuvausryhmä kuvasi videolle lentävän olennon, jota ei kuitenkaan ole tunnistettu.
Shan Yu

Shan Yu on Mulan-elokuvassa esiintyvä fiktiivinen hahmo. Shan Yu on Hunnien armeijan päällikkö ja hän komentaa 4 000 hunnin armeijaa, joka hyökkäsi Kiinaan. Onnistuttuaan ylittämään muurin Shan Yu polttaa lipun kiinalaisen sotilaan nähden ja kuulustelee myöhemmin kahta sotilasta ja käskee viemään viestin keisarille tämän armeijasta ja antaa jousimiehensä tappaa toisen sotilasta. Myöhemmin Shan Yun lemmikkihaukka tuo hänelle nuken, joka on peräisin kylästä, jossa keisarin armeija on häntä vastassa. Shan Yu hyökkää kylään ja armeijoineen tuhoaa kylän ja tappaa koko keisarin armeijan ja kylän väestön, mukaan lukien Li Shangin isän. Myöhemmin vuorilla Shan Yu hyökkää Li Shangin joukkojen kimppuun, mutta Mulan aiheuttaa ilotulitteella lumivyöryn, joka hautaa Shan Yu:n ja tämän armeijan alleen. Shan Yu selviytyy seitsemän miehensä kanssa ja he hyökkäävät keisarin palatsiin ja Shan Yu ottaa keisarin panttivangiksi ja yrittää pakottaa hänet kumartamaan hänelle. Keisari kieltäytyy, jolloin Shan Yu yrittää tappaa hänet, mutta Shang estää sen. Myöhemmin Shan Yu:n kohdattua Mulanin hän taistelee häntä vastaan katolla ja Mulan onnistuu viuhkallaan nappaamaan Shan Yu:n miekan, minkä jälkeen Mushu ampuu Shan Yu:ta isokokoisella ilotulitteella, joka lennättää Shan Yu:n päin palatsin tornia tappaen hänet. Mulan julistetaan sankariksi ja hän saa Shan Yu:n miekan palkkioksi merkiksi siitä, että hän pelasti Kiinan. Mulan II elokuvassa Mushu mainitsi Shan Yu:n muutaman kerran puheidensa aikana.
Shan Yu esiintyi myös Mikin klubi sarjassa. Shan Yu on yksi Disneyn pahiksista, joka on herätetty henkiin ja vangittu Isle of the Lostille. Descendants 2 elokuvassa Malin palattua Isle of the Lostlle hän näkee julisteen, jossa mainostetaan Shan Yu:n Dim Sumia, mikä viittaa siihen, että Shan Yu pitää saarella ruokakauppaa monien muiden pahisten tavoin.
Salebabunakerohekko

| Salebabunakerohekko> Uhanalaisuusluokitus |
| --- | --- |
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Lepakot Chiroptera
Heimo::  Hedelmälepakot Pteropodidae
Alaheimo::  Pteropodinae
Suku::  Akerohekot Acerodon
Laji::  humilis
Kaksiosainen nimi
 Acerodon humilis  K. Andersen, 1909 

Katso myös
   Salebabunakerohekko Wikispeciesissä   Salebabunakerohekko Commonsissa 
Infobox OKVirheellinen NIMI-arvoIUCN-testi OK: 
Salebabunakerohekko (Acerodon humilis) on Indonesiassa, Talaudin saariryhmään kuuluvilla Salebabun ja Karekalengin saarilla, elävä hedelmälepakkojen heimoon kuuluva lepakkolaji. Laji tunnetaan huonosti, se kuvailtiin kolmen yksilön avulla vuonna 1909, mutta elävä populaatio löydettiin vasta vuonna 2001.
Salebabunakerohekko elää trooppisissa ja subtrooppisissa metsissä ja on todennäköisesti riippuvainen näistä. Lajin suurimmat uhat ovat elinalueiden väheneminen hakkuiden takia ja metsästys paikallisesti ruuaksi.
Nisäkäsnimistötoimikunnan ehdotus lajin suomenkieliseksi nimeksi on salebabunakerohekko.
Aiheesta muualla

Laji.fi: Salebabunakerohekko – (Acerodon humilis)
ITIS: Acerodon humilis (englanniksi)
University of Michigan, Animal Diversity Web (ADW): Acerodon humilis Talaud fruit bat (englanniksi)
Sere (sukunimi)

Sere on sukunimi, joka on muun muassa seuraavilla suomalaisilla henkilöillä:
Jouko Sere (1927–2022), diplomi-insinööri, yritysjohtaja ja vuorineuvos
Kaisa Sere (1954–2012), tietojenkäsittelytieteilijä ja professori
| --- | --- |
: Tällä täsmennyssivulla luetellaan henkilöitä, joilla on sama sukunimi.
Salamaryhmä

| Salamaryhmä> Tiedot |
| --- | --- |
Tyylilaji:  reggae, rap
Kotipaikka:  Suomi
Laulukieli:  suomi
Jäsenet:  Antti Nopsajalka   Jukka Poika   Seppo Paarma   MattiP   I-def   Ässämix   Kaskas  
Levy-yhtiö:  Fjuu Records  
Infobox OKNimi-testi OK: 
Salamaryhmä oli suomalainen rap-yhtye, jossa esiintyivät muun muassa Nopsajalka, Paarma, Jukka Poika, MattiP, I-def, Ässämix ja Kaskas. Yhtye julkaisi kaksi albumia: "Suuntavaisto" on CD-R:nä jaettu demo, "Kaikki on mahollista" -levyn julkaisi Funkiest -levykaupan yhteydessä toimiva Fjuu Records.
Diskografia

Suuntavaisto (CD-R)
Kaikki on mahollista
Sam Bennett

| Sam Bennett |
| --- | --- |

Henkilötiedot
Syntynyt: 20. kesäkuuta 1996 (ikä 28) East Gwillimbury, ON, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  185 cm
Paino:  91 kg
Seura
Seura:  Florida Panthers
Sarja:  NHL
Pelinumero:  9
Pelaajaura
Pääsarjaura:  2015–
Aik. seurat:  Calgary Flames (NHL)
NHL-varaus:  4. varaus, 2014 Calgary Flames
| Stanley Cup  |
| --- | --- | --- |
|  | Florida Panthers | 2024  |
Samuel Bennett-McDowell (s. 20. kesäkuuta 1996 East Gwillimbury, Ontario, Kanada) on kanadalainen jääkiekkoilija, joka pelaa NHL-joukkue Florida Panthersin organisaatiossa. Calgary Flames varasi Bennettin koko varaustilaisuuden neljäntenä pelaajana kesällä 2014. Hän on pelipaikaltaan keskushyökkääjä, mutta Bennett osaa pelata myös laitahyökkääjänä.
Ura > Maajoukkueura

| Mitalit> Maa:   Kanada.Miesten jääkiekko.Alle 18-v. MM-kilpailut  | Mitalit> Maa:   Kanada.Miesten jääkiekko.Alle 18-v. MM-kilpailut  | Mitalit> Maa:   Kanada.Miesten jääkiekko.Alle 18-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Sotši 2013 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Kultaa | Břeclav 2013 | jääkiekko |  |
Bennett pelasi alle 18-vuotiaiden maailmanmestaruuskilpailuissa vuonna 2013, jolloin hän voitti maailmanmestaruuden. Bennett pelasi myös Ivan Hlinkan muistoturnauksessa vuonna 2013, jolloin Bennett toimi Kanadan varakapteenina ja voitti kultaa. Hän edusti samana vuonna myös Canada Ontarion joukkuetta World U-17 Hockey Challengessa.
San Marino talviolympialaisissa 2018

San Marino osallistui Pyeongchangin talviolympialaisiin 2018. Maan ainoa edustaja oli alppihiihtäjä Alessandro Mariotti, joka niin ollen myös kantoi joukkueen lippua avajaisissa sekä päättäjäisissä.
Joukkue > Alppihiihto

San Marino sai alppihiihtoon maapaikan yhdelle miehelle.
Alessandro Mariotti
Samarinda

| Samarinda Kota Samarinda |
| --- | --- |

 fiSamarinda 
 0°30′07″S, 117°09′14″E 
Valtio:  Indonesia
Provinssi:  Itä-Kalimantan
Maantiede
Kokonaispinta-ala:  510 km² 
Korkeus merenpinnasta:  8 m 
Väestö
Väkiluku (2010):  685 859
Väestötiheys:  1 346 as./km²
 www.samarindakota.go.id 
Samarinda on kaupunki Indonesiassa Borneon saarella. Se on Itä-Kalimantanin provinssin pääkaupunki, ja se sijaitsee Mahakamjoen varrella noin 48 kilometriä Makassarinsalmelta joen yläjuoksulle päin. Vuoden 2010 väestönlaskennan mukaan kaupungissa oli noin 686 000 asukasta. Väestö koostuu malaijeista, kiinalaisista, jaavalaisista, bugiseista, maduralaisista ja dajakeista. Suurin osa kaupungin asukkaista on muslimeja. Riisi on merkittävin maatalouden tuote, mutta myös maniokkia, vihanneksia ja bataattia viljellään. Samarinda on puutavarateollisuuden keskus, ja siellä sijaitsee vuonna 1962 perustettu yliopisto. Samarindassa on lentoasema, joka sijaitsee 25 kilometriä kaupungin keskustasta koilliseen. Kaupungissa toimii Mahakamjoen ylittäviä lauttoja.
Vuosien 1980–2016 tilastojen mukaan Samarindassa on trooppinen ilmasto, lämpötilat ovat ympäri vuoden tasaisia ja pääasiassa välillä 24 °C–32 °C. Sademäärät vaihtelevat melko paljon vuodenajan mukaan, joulukuussa keskimääräinen kuukausittainen sadanta on lähes 200 millimetriä ja elo-syyskuussa hieman alle 100 millimetriä kuukaudessa.
Aiheesta muualla

Kuvia tai muita tiedostoja aiheesta Samarinda Wikimedia Commonsissa
Serekh

Serekh ja Horus
Serekh on muinaisen Egyptin ikonografiassa käytetty suorakaide, jota käytettiin korostamaan faaraon asemaa. Se piirrettiin faaraon horus-nimen ympärille osoituksena kuninkaallisesta arvonimestä.
Serekh muodostui kahdesta osasta: alaosan pystyraidat kuvastivat palatsin julkisivua, yläosa taas palatsin pohjapiirrosta. Usein serekhin yläpuolelle piirrettiin Horus-jumalaa kuvaava haukka.
Serekhejä käytettiin esidynastisessa Egyptissä sekä kolmen ensimmäisen dynastian aikana. Myöhemmin kartussi korvasi serekhin.
Sadonkorjuu

Kauran puintia Sampo Rosenlew SR2050 -leikkuupuimurilla.
Sadonkorjuu on viljelykasvien sadon talteenottoa. Riippuu kasvilajista ja viljelysten sijainnista, milloin on oikea aika sadonkorjuulle.
Sadonkorjuuajat Suomessa

Sadonkorjuuajat vaihtelevat Suomessa keskikesästä syksyyn kasvilajien mukaan. Esimerkiksi marjoista mansikat kypsyvät yleensä heinäkuun alussa, vadelmat heinä-elokuussa ja mustaherukat elokuussa. Sijainti Suomen alueella vaikuttaa selvästi sadonkorjuuaikoihin syksyllä. Pohjois-Suomessa, missä talvi tulee aikaisemmin kuin Etelä-Suomessa, sadonkorjuu täytyy tehdä viimeistään syyskuun puolivälissä, kun taas eteläisessä Suomessa sadonkorjuu voidaan jättää lokakuulle. Kasvilajit, jotka eivät kestä hallaa tai pakkasta on otettava talteen aikaisemmin kuin vähemmän arat lajit.
Sadonkorjuumenetelmät

Kauppapuutarhoissa sato korjataan joskus suoraan pakkauksiin, joissa tuotteet myydään. Esimerkiksi vadelmat kerätään suoraan ropeisiin, joissa ne myydään. Mansikat puolestaan kerätään koppiin, joista ne pannaan myöhemmin suurempiin laatikoihin. Myös vihanneksia ja juureksia kerätään ensin koppiin ja pannaan myöhemmin suurempiin laatikoihin tai astioihin. Yrttejä voidaan kerätä pitkin kasvukautta leikkaamalla niitä. Tällöin kuitenkin jätetään osa kasvustoa kasvamaan, jotta syntyy uutta kasvustoa.
Suurilla puutarhoilla sato saatetaan korjata koneellisesti. Kotipuutarhuri kuitenkin yleensä korjaa sadon käsin tai puutarhatyökalujen avulla.
Vilja korjataan leikkuupuimurilla. Viljan sadonkorjuu tehdään lyhyessä ajassa. Säilörehu korjataan traktoriin kytketyllä rehusilppurilla ja perävaunulla.
Jotkut hedelmät kypsyvät sadonkorjuun jälkeenkin. Näin ei kuitenkaan ole kaikkien hedelmien ja marjojen osalta, joten monet hedelmät ja marjat täytyy kerätä kypsinä.
Sadonkorjuun jälkeen

Sadonkorjuun jälkeen juurekset ja peruna viedään kotipuutarhoissa kellariin. Myös vähintään yhden kuukauden varastointia kestäviä vihanneksia varastoidaan.
Marjat voidaan pakastaa tai säilöä esimerkiksi hillona. Yrtit saadaan säilymään kuivaamalla.
Aiheesta muualla

Kuvia tai muita tiedostoja aiheesta Sadonkorjuu Wikimedia Commonsissa
Samarin piiri

| Samarin piiri Самарівський район |
| --- | --- |
 Piirin sijainti Dnipropetrovskin alueen kartalla
 Lippu:  Vaakuna
 Koordinaatit: 48.636°N, 35.258°E 
Valtio:   Ukraina
Alue:  Dnipropetrovskin alue
Perustettu:  1923, laajennettu 17.7.2020
Hallinto:  
 – hallinnollinen keskus:  Samar (70 230 as., 2021)
Pinta-ala  ():  3 478,2 km²
Väkiluku (2021 (arvio)):  169 275
Aikavyöhyke:  UTC+2
– kesäaika:  UTC+3
Samarin piiri (ukr. Самарівський район, Samarivskyi raion) on aluehallinnollinen piiri Ukrainan Dnipropetrovskin alueella. Piiri on perustettu alkujaan vuonna 1923. Piiri rajoittuu idässä Pavlohradin piiriin, etelässä Synelnykoven piiriin ja lännessä Dnipron piiriin. Pohjoisessa naapurina ovat Pultavan alue (Pultavan piiri) ja Harkovan alue (Krasnohradin piiri). Piirin hallinnollinen keskus on Samar (70 230 as., 2021).
Novomoskovskin piiri oli nykyistä suppeampi ennen heinäkuuta 2020.
Samarin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Dnipropetrovskin alueen piirien lukumäärän seitsemään. Tällöin Novomoskovskin piiriä laajennettiin alueliitoksin ja uudeksi pinta-alaksi tuli 3 478,2 neliökilometriä.
Ukrainan tilastokeskus arvioi Samarin piirin väkiluvuksi 169 275 (1.1.2021). Kaupunkilaisiksi luokiteltiin 62,5 prosenttia piirin asukkaista (105 831 as.), eli kahden kaupungin (Samar 70 230 as., ja Pereštšepyne 9 720 as.) ja viiden kaupunkityyppisen taajaman väestö.
Ennen vuoden 2020 alueuudistusta Samarin piiri kattoi suppeamman alueen. Piirin väkiluku oli myös alempi (2017 väestöarvio oli 73 884 as.).
Aiheesta muualla

Kuvia tai muita tiedostoja aiheesta Samarin piiri Wikimedia Commonsissa
Dnipropetrovska oblast, joka käsittelee alueen piirejä aiempaan aluehallinnolliseen jakoon pohjautuen (tietosanakirjan Isrorija mist i sil Ukrajinskoji RSR 4. voluumin Dnipropetrovska oblast - artikkelit Novomoskovskin piiristä, ja siihen 7/2020 liitetyistä muista piireistä, ja näiden piirien paikkakunnista) (ukrainaksi) (ukrssr.com.ua)
Santaholma

Santaholma voi tarkoittaa:
Paikannimenä:
Santaholma, asuinalue Haukiputaalla
Santaholma, kylä Nivalassa
Sukunimenä:
Anna Santaholma (s. 1977), suomalainen säilämiekkailija.
Antti Santaholma (1840–1946), suomalainen kauppias, laivanvarustaja ja sahateollisuusyrittäjä, A. Santaholma Oy:n perustaja
Juhani Santaholma (1867–1919), suomalainen kauppaneuvos ja toimitusjohtaja, Antti Santaholman poika
Oskari Santaholma (1878–1956), suomalainen kauppaneuvos ja toimitusjohtaja, Antti Santaholman poika
Siivertti Santaholma (1864–1936), suomalainen kauppaneuvos ja toimitusjohtaja, Antti Santaholman poika
Yrityksiä:
A. Santaholma Oy, sahateollisuus-perheyhtiö joka toimi Kalajoella, Haukiputaalla, Raahessa ja Pyhäjoella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Santaholma”, voi hakea sivunnimihaulla, laajalla sivunnimihaulla tai tekstihaulla.
Sandō

Fushimi Inari-taishan sandō Kiotossa.
Sandō (jap. 参道, ”kulkutie”) tarkoittaa japanilaisessa arkkitehtuurissa joko šintolaiselle pyhäkölle tai buddhalaiselle temppelille johtavaa tietä. Sen alkupisteessä on yleensä pyhäkön tapauksessa šintolainen torii ja temppelin tapauksessa buddhalainen sanmon, portti, joka toimii merkkinä siirtymisestä pyhäkön tai temppelin alueelle. Tien varrella voi olla myös esimerkiksi kivilyhtyjä tai muita koristeita.
Sandō-tietä voidaan kutsua nimellä omote-sandō (jap. 表参道, ”etu-sandō”), jos se toimii pääsisäänkäyntinä, tai nimellä ura-sandō (jap. 裏参道, ”taka-sandō”), jos sisäänkäynti on toissijainen. Tokion kuuluisa Omotesandōn alue on esimerkiksi saanut nimensä läheiseltä Meiji-jingūn pyhäkölle johtavalta tieltä. Alueella oli aiemmin myös ura-sandō.
Galleria

Buddhalainen sandō
Sandō Osakassa
Sandō portaikkoineen
Kōzan-jin sandō Kiotossa
Sanahin

Sanahin
Sanahinin luostari on maailmanperintökohde Armenian Lorrin maakunnan Alaverdin kaupungin alueella sijaitsevassa kylässä.
Sanahin (armeniaksi: Սանահին) on kylä Armenian Lorrin maakunnan Alaverdin kaupungin alueella. Kylä on merkittävä luostarikompleksistaan, joka on yhdessä läheisen, hieman kaakkoon päin sijaitsevan Haghpatin luostarin kanssa listattu Unescon maailmanperintöluetteloon.
Yhdessä näihin luostareihin rakennettiin yli kolmen vuosisadan kuluessa yli 20 erilaista kirkkoa tai kappelia, neljä laajennusosaa, kellotorneja, hautoja, akatemian rakennus, kirjavarastoja, ruokaloita, siltoja ja lukuisia asuintaloja. Sanahinin luostarialue kuuluu Armenian apostoliselle kirkolle ja siellä on useita kaiverrettuja muistokiviä ja piispojen hautoja ympäri aluetta.
Pyhäkköalueen sisällä on Jumalanäidille (Astvatzatzin) omistettu kirkko vuodelta 928–934. Se on luostarin vanhin rakennus ja sen rakensivat Bysantista paenneet munkit. Kirkon eteishalli on rakennettu 1211 ja luostarin kirjasto vuonna 1063. Luostarim Akatemiassa opetettiin lääketiedettä 1100-luvulla. Kylän nimi Sanahin tarkoittaa ’vanhempi kuin tuo toinen’, missä toinen tarkoittaa Haghpatin naapurikylää ja sen luostaria.
Sanahinin kylä tunnetaan myös kuuluisien Mikojanin veljesten synnyinpaikkana. Kylässä on myös Mikojaneille omistettu museo. Artjom Mikojan oli lentokonesuunnittelija, joka oli yksi MiG-hävittäjän suunnittelijoista, ja Anastas Mikojan oli venäläinen poliitikko, joka tunnetaan politbyroon pitkäaikaisimpana, sitä 60 vuotta palvelleena jäsenenä.
Luostarin itäinen julkisivu.
Aiheesta muualla

Kuvia tai muita tiedostoja aiheesta Sanahin Wikimedia Commonsissa
Sanahinin luostari Armenica.orgissa (englanniksi)
Luostari Armeniapediassa (englanniksi)
Sanni Suhonen

Sanni Suhonen (s. 30. toukokuuta 1969 Tampere) on suomalainen yleisurheilija, jonka päälajit olivat pituushyppy ja kolmiloikka. Hän edusti Mikkelin Kilpa-Veikkoja ja häntä valmensi Heikki Kyröläinen.
Suhonen edusti Suomea aikuisten maaotteluissa vuosina 1985–1993. Hän voitti hallimaaottelun kolmiloikkakilpailun Tampereella maaliskuussa 1993 ennätyksellään 12,93. Ulkorataennätyksensä 13,18 hän loikki saman vuoden heinäkuussa Koskella. Pituushyppyennätyksensä 630 hän hyppäsi Mikkelissä kesäkuussa 1992. Hallissa hän hyppäsi parhaimmillaan 623 Tukholmassa helmikuussa 1990.
Suhonen saavutti Kalevan kisoissa 1993 hopeaa sekä pituushypyssä että kolmiloikassa. Hän voitti sisäratojen Suomen-mestaruuden pituushypyssä Rovaniemellä 1985 tuloksella 603. Hän sai lisäksi hopeaa 1990 sekä pronssia 1989 ja 1993. Kolmiloikassa hän sijoittui SM-hallikilpailuissa kolmanneksi 1992 ja 1993.
Santacatalinanpeurahiiru

| Santacatalinanpeurahiiru |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Heimo::  Myyrät Cricetidae
Suku::  Peromyscus
Laji::  slevini
Kaksiosainen nimi
 Peromyscus slevini  Mailliard, 1924 
Infobox OKVirheellinen NIMI-arvoIUCN-testi OK: 
Santacatalinanpeurahiiru (Peromyscus slevini) on Meksikossa elävä äärimmäisen uhanalainen jyrsijä.
Santacatalinanpeurahiiru on keskikokoinen peurahiiru. Se poikkeaa muista saman suvun lajeista väriltään, joka on punaruskean sävyinen. Takajalat ovat vaalean kanelinruskeat, etujalat kermanvaaleat.
Santacatalinanpeurahiirua on tavattu Kalifornianlahdella sijaitsevalla Santa Catalinan saarella, sekä Baja Californian osavaltiossa Meksikossa. Se joutuu kilpailemaan elintilasta kahden samansukuisen lajin, kaktuspeurahiirun (Peromysucs eremicus) ja aiemmin sen alalajina pidetyn Peromyscus fraterculusin kanssa.
Sarah Polley

Sarah Polley vuonna 2009.
Sarah Polley (s. 8. tammikuuta 1979 Toronto, Ontario, Kanada) on kanadalainen näyttelijä, ohjaaja ja käsikirjoittaja. Hän on esiintynyt useissa elokuvissa. Hänen äitinsä Diane Polley oli myös näyttelijä. Suomessa hänet tunnetaan parhaiten Sara Stanleyn roolista Lucy Maud Montgomeryn nuortenkirjoihin perustuvassa televisiosarjassa Tie Avonleaan.
Vuonna 2016 Polleyn käsikirjoittama ja ohjaama dokumenttielokuva Stories We Tell (2012) äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Elämä

Sarah esiintyi ensimmäistä kertaa elokuvissa neljän vuoden ikäisenä, kun hän esiintyi Mollyn roolissa Disney-elokuvassa Joulukuun kaksi päivää (One Magic Christmas). Kahdeksan vuoden ikäisenä hänet valittiin pääosaan Beverly Clearyn kirjoihin perustuvassa televisiosarjassa Ramona. Sarja kesti vain vuoden, mutta laajan yleisön tietoisuuteen Sarah nousi kanadalaisen nuortensarjan Tie Avonleaan kautta. Esiintyminen sarjassa oli hänelle myös rahallisesti kannattava. Lehdistön otsikoissa Sarah Polley nousi tietoisuuteen "Kanadan sydänkäpysenä". Seitsemän vuoden jälkeen Polley kuitenkin jätti sarjan, koska piti Disney-yhtiön puuttumista sarjan tuotantoon amerikkalaistavana toimenpiteenä. Polley jätti sarjan jaksossa, jossa Sara Stanley kuvattiin muuttamassa Ranskaan opiskelemaan.
Tuo pieni erimielisyys Disney-yhtiön kanssa oli pian unohdettu, kun hänet kutsuttiin esiintymään Children's Awards Show'ssa Washington D.C.:ssä. Tuolloin Yhdysvallat soti vielä aktiivisesti Persianlahdella, ja kaksitoistavuotias Sarah kantoi esiintyessään rauhanmerkkiä. Tuottajien pyynnöistä huolimatta hän kieltäytyi riisumasta merkkiä, joten hänet asetettiin Disney-studion mustalle listalle.
Polley suuntasi poliittista huomiotaan vasemmistosiiven toimintaan, ja hänestä tulikin New Democratic Partyn jäsen. Polley oli jo neljätoistavuotiaana riittävän varakas itsenäiseen elämään, ja niinpä hän vuonna 1993 muutti kotoaan asumaan yhteen itseään 20 vuotta vanhemman miehen kanssa. Myöhemmin Polley kertoi, että hänen isänsä olisi pitänyt estää häntä, sillä tilanne oli lainvastainen.
Vuonna 1995 hän osallistui Queen's Parkissa Torontossa järjestettyyn konservatiivipoliitikko Mike Harrisin vastaiseen mielenosoitukseen. Mielenosoitus päättyi yhteenottoon mellakkapoliisin kanssa, jonka yhteydessä Sarah menetti useita hampaita. Polley ei halunnut luoda kuvitelmaa että hän haluaisi varastaa kaiken huomion, joten hän rajoitti poliittista aktiivisuuttaan. Tästä huolimatta hän on edelleen yksi poliittisesti sitoutuneimmista nuorista näyttelijättäristä Pohjois-Amerikassa.
Toronton mielenosoituksen jälkeen Polley palasi takaisin näyttelijäntyöhönsä, ja rooli elokuvassa Suloinen ikuisuus teki hänestä tunnetumman Yhdysvalloissa. Hän myös esiintyi Sundance Film Festival -juhlassa. Hän sai myös Penny Lanen roolin elokuvassa Melkein julkkis, mutta jätti roolin Kate Hudsonille palatakseen Kanadaan näyttelemään halpatuontantoelokuvassa The Law of Enclosures.
Polleyllä on tiettävästi ollut romanttisia ihmissuhteita itseään vanhempien miesten kanssa, mukaan lukien hänen kanssanäyttelijänsä Stephen Rea sekä ohjaaja Michael Winterbottom, jonka vuoksi Polley jätti pitkäaikaisen kumppaninsa, leikkaaja David Wharnsbyn. Polley ja Wharnsby kuitenkin palasivat myöhemmin yhteen.
Vuonna 2003 Polley toimi Toronton pormestarin David Millerin neuvonantajaryhmässä, ja saman vuoden syyskuussa Polley ja Wharnsby menivät naimisiin lähes seitsemän vuoden yhdessä olon jälkeen.
Osittainen filmografia

One Magic Christmas (1985)
Ramona (1988)
The Adventures of Baron Munchausen (1988)
Tie Avonleaan (1989)
Exotica (1994)
Suloinen ikuisuus (1997)
Last Night (1998)
Guinevere (1999)
eXistenZ (1999)
Go (1999)
The Claim (2000)
The Weight of Water (2000)
My Life Without Me (2003)
Kuolleiden aamunkoitto (2004)
The Secret Life of Words (2005)
Don’t Come Knocking (2005)
Away from Her (2006)
Splice (2009)
Take this waltz (2011)
Aiheesta muualla

Sarah Polley Internet Movie Databasessa. (englanniksi)
Sarah Polley. TV.com. Arkistoitu 28.4.2013. (englanniksi)
Salametsästys

Salametsästys tarkoittaa luvatonta ja laitonta metsästystä, joka tapahtuu kiellettynä aikana tai kohdistuu metsästykseltä rauhoitettuun eläimeen tai tapahtuu alueella, jossa metsästäjällä ei ole metsästysoikeutta. Myös sallitulla alueella ja ajalla tapahtuva luvalliseen lajiin kohdistettu kiellettyä ansapyyntiä kutsutaan salametsästykseksi. Myös laillisen metsästyksen yhteydessä tapahtuvaa lain näkökulmasta kielletyn saaliin tavoittelua sanotaan salametsästykseksi.
Salametsästyksen yhteydessä tapahtuva saaliin kaatamista, ampumista kutsutaan salakaadoksi ja vastaavasti kaatajaa, ampujaa salametsästäjäksi tai salakaatajaksi.
Salametsästysrikokset jäävät Suomessa lähes aina tutkimatta. Lisäksi kiinnijääneiden rangaistukset ovat olleet poikkeuksetta erittäin lieviä.